5 Februarie 2014 | Maroela Media
Alles vir Woensdag 5 Februarie 2014
Vermiste Tukkies-student dood gevind
Nico Strydom · 5 Februarie 2014
Ronald Patrick Uys, 'n 27-jarige student aan die Universiteit van Pretoria (Tukkies), is Woensdagmiddag dood aangetref nadat hy 'n week terug vermis geraak het.
'n Man van Tanzanië is in hegtenis geneem omdat hy gekla het oor een van president Jacob Zuma se vroue wat hom dreig, het die Camperdown-landdroshof in Durban, KwaZulu-Natal Woensdag gehoor.
Reuse beloning vir inligting oor moord op ouditeur
'n Reuse beloning is uitgeloof vir inligting wat kan lei tot die inhegtenisname van 'n tweede verdagte in verband met die moord op Lawrence Moepi, 'n forensiese ouditeur.
Regering veroordeel kinder-betogers
Die gebruik van kinders in betogings skend hulle menseregte, het die waarnemende hoof van die staat se inligtingsdiens, Phumla Williams, Woensdag gesê.
Molesteerder kry tronkstraf na appèl
Die veroordeelde kindermolesteerder Carl Lotter is tot tronkstraf gevonnis nadat die staat suksesvol was in sy appèl teen Lotter se opgeskorte vonnis.
Solidariteit en DKD: Uitspraak kom more
Uitspraak word Donderdag in die arbeidshof in Kaapstad verwag in 'n dringende aansoek van die vakbond Solidariteit teen die departement van korrektiewe dienste (DKD). Solidariteit het die hof genader nadat die DKD sy toepassing van die nasionale rassedemografie voortgesit het ondanks 'n vroeëre hofuitspraak wat dit verbied.
Amerikaanse vrou 16 jaar na moord tereggestel
Herman Toerien · 5 Februarie 2014
Tensy Suzanne Basso (59) op die laaste nippertjie begenadig word, sal sy vanaand om 18:00 Texastyd die 14de vrou word wat in Amerika tereggestel is nadat die Supreme Court in 1996 sy vroeëre beslissing dat die doodstraf ongrondwetlik is, herroep het.
2013 was onder tien warmste jare – VN
Die temperatuur in 2013 was gemiddeld 0,5 grade warmer as die langtermyngemiddeld, wat dit een van die tien warmste jare sedert 1850 maak toe met die meting begin is.
Kepler ontdek "hobbelplaneet"
Die Kepler-ruimteteleskoop het 'n planeet ontdek waar weervoorspellers hul hande vol sal hê om te voorspel of dit die volgende dag somer of winter gaan wees.
Altesaam 55 mense is Woensdag beseer tydens 'n busongeluk op die pad tussen Vryheid en Paulpietersburg in KwaZulu-Natal.
Chanelle Henning-moordenaars gevonnis
Ambrose Monye en Andre Gouws is Woensdag in die Pretoriase hooggeregshof gevonnis vir hul aandeel in die moord van die jong ma van Faerie Glen, Chanelle Henning.
'n Reusagtige boomslang kronkel deesdae deur die takke in Kirstenbosch. Maar besoekers aan dié botaniese tuin hoef nie té bang te wees nie.
Ligter straf vir vrou wat man se privaatdele aanrand
'n Vrou wat van aanranding skuldig bevind is nadat sy haar man se privaatdele aangerand het, se vonnis is Dinsdag in Pretoriase hooggeregshof verminder, het The Star Woensdag berig.